open-index/open-wikipedia-markdown huggingface dataset:
Haabersti

**Haabersti** on yksi Tallinnan kaupungin kahdeksasta kaupunginosasta. Pinta-alaltaan Haabersti on 18,6 km2

Haabersti jakautuu 12 asuinalueeseen, jotka ovat Astangu, Haabersti, Kakumäe, Mustjõe, Mäeküla, Pikaliiva, Rocca al Mare, Tiskre, Veskimetsa, Vismeistri, Väike-Õismäe ja Õismäe.

## Väestö
Asukasluvun kehitys vuosina 2003-2015;
* 2003: 35 557
* 2004: 37 187
* 2005: 38 267
* 2006: 38 968
* 2007: 38 956
* 2008: 39 587
* 2009: 40 454
* 2010: 41 051
* 2011: 41 549
* 2012: 42 294
* 2013: 42 839
* 2014: 43 571 
* 2015: 43 996 

Vuoden 2011 väestönlaskennan mukaan Haaberstissa oli 41 694 asukasta, joista 21 915 (52,6 %) oli virolaisia, 16 359 (39,2 %) venäläisiä ja 3 375 (8,1 %) muita kansallisuuksia.


File:EE-TLN-HAABERSTI-Rocca al Mare.JPG| Rocca al Maren ostoskeskus
Suurhall.jpg|Saku Suurhall.
File:EE-TLN-HAABERSTI-VESKIMETS-Zoo.JPG| Tallinnan eläintarhan sisäänkäynti
File:EE-TLN-HAABERSTI-Ehitajate tee-Õismäe tee.JPG| 
File:EE-TLN-HAABERSTI-Õismäe tee.JPG|
File:School in Haabersti.JPG| 
File:TLN-Haabersti-Järveotsa.JPG| 
File:TLN-view to Järveotsa from Väike-Õismäe.JPG| 
File:Väike-Õismäe.JPG|


## Lähteet
Idänkuusi

**Idänkuusi** (*Picea orientalis*) on havupuu, joka kasvaa luonnonvaraisena Kaukasuksella ja sen lähistössä Turkin koillisosassa. Idänkuusta käytetään koristekasvina myös puistoissa ja suurissa puutarhoissa. Sitä kasvatetaan myös joulukuuseksi, mutta se kasvaa suhteellisen hitaasti varsinkin nuorena. 

Idänkuusi voi kasvaa 30–45 metriä korkeaksi. Sen tummanvihreät neulaset ovat lyhyemmät kuin muilla kuusilla, noin 6–8 mm. Idänkuusi muistuttaa suuresti metsäkuusta (*Picea abies*).

## Lähteet
Piatra Rosie

**Piatra Rosie** () oli muinainen linnoitus antiikin Daakiassa nykyisen Romanian alueella. Se rakennettiin luultavasti kuningas Burebistan aikana ensimmäisellä vuosisadalla eaa. Se suojasi Daakian pääkaupunkia Sarmizegethusaa Streijoen laaksosta päin. Linnoituksen rauniot on löydetty.

Piatra Rosie rakennettiin 831 metriä korkean kukkulan huipulle. Se oli kaksiosainen linnoitus, joka oli rakennettu kivestä ja puusta. Se koostui tilapäisestä suorakulmaisesta kivilinnakkeesta, jossa oli yhteensä viisi tornia. Yksi jokaisessa kulmassa ja yksi linnakkeen itäpuolella. Torneihin yhtyi linnoituksen suurempi osa, joka oli nelikulmainen ja koostui kivimuureista sekä kahdesta vartiotornista. Linnoituksen sisälle oli rakennettu kivipäällysteisiä teitä ja kaivo. Ulkopuolella oli myös rakennettu vahtitorneja. Myöhemmin tilapäisen kivilinnakkeen perustusten päälle rakennettiin suuri puinen rakennus. Yhteensä linnoitus oli 1&nbsp;102 x 45 metrin kokoinen. Alueelta on löydetty myös alttareita.

Linnoitus vallattiin ja tuhottiin daakialaissodissa 100-luvun alussa.

## Lähteet
*

### Viitteet

## Aiheesta muualla
Anjala (Kouvola)

**Anjala** on Kouvolan kaupunginosa ja entinen Anjalan kunnan kirkonkylä. Anjala on myös tilastollinen pienalue Anjalankosken suuralueella. Se sijaitsee entisen Anjalankosken kaupungin alueella Kymijoen ja Inkeroisten länsipuolella. Tilastollisessa taajamaluokituksessa Anjala ja Inkeroinen ovat kasvaneet yhteen. Anjala oli vuonna 1975 lakkautetun Anjalan kunnan kirkonkylä ja kuului sen jälkeen vuosina 1975–2008 Anjalankoskeen, joka liittyi nykyiseen Kouvolaan vuoden 2009 alussa. Anjalan postinumeroalueen (46910 Anjala) väkiluku oli 1 674 vuonna 2024.

## Historia
Anjalan kirkko on rakennettu vuosina 1755–1756. Tähän kirkkoon tehtiin empiretyylinen ulkovuoraus 1840-luvulla. Muihin historiallisesti merkittäviin alueisiin kuuluu Anjalan kartanon alue. Edelleen olemassa oleva päärakennus on rakennettu 1700- ja 1800-lukujen vaihteessa. Sen julkisivu on tyyliltään uusklassistinen. Entisellä kartanon puutarha-alueella toimii nykyisin maatalousoppilaitos. Anjalassa sijaitsevat kartanot omisti suku Wrede ja tällä kartanoalueella on Anjalan kartanon lisäksi Rabbelugn (Takamaa), Wredeby ja Rauhamaa. Anjalan kartano oli osallisena Anjalan liittokirjassa 1788, jolloin upseerit vetosivat tuolloin käynnissä olleen Venäjän sodan lopettamisen puolesta.

## Palvelut
Anjalan taajaman alueella sijaitsee Anjalan päiväkoti, missä on Punainen tupa 1-3 vuotiaiden ja 3-5 vuotiaiden lasten ryhmille sekä Vaniljatalo, jossa toimii yli 5-vuotiaiden ryhmä ja esikoulu. Anjalassa on myös Familarin toimipaikka huostaanotetuille ja tilapäisesti sijoitetuille nuorille. Toimipaikan toiminta on erikoistunut päihdekäytön katkaisemiseen 13-17 vuotiaiden nuorten osalta.

## Tilastot
Tilastollisesti Anjalan hallinnollinen kaupunginosa on osa Inkeroisten tilastoaluetta, joka kattaa koko Anjalankosken eteläosan.

## Lähteet
Soap Opera

**Soap Opera** tai **The Kinks Present a Soap Opera** on brittiläisen The Kinks -yhtyeen keväällä 1975 julkaistu studioalbumi ja rock-ooppera. Teos on kokonaan Ray Daviesin käsialaa, ja se kertoo tarinan tavallisesta miehestä nimeltä Norman, joka vaihtelee elämässään osia Starmaker-nimisen rocktähden kanssa. *Soap Opera* perustuu Daviesin käsikirjoittamaan *Starmaker*-musikaaliin, jossa Davies itse esitti pääosaa Normanina ja Starmakerina.

Vuonna 1994 Moog Konttinen julkaisi albumista suomenkielisen version *[[Saippuaooppera (albumi)|Saippuaooppera]]*.

## Kappaleet
*Kaikki kappaleet kirjoittanut, sovittanut ja tuottanut Raymond Douglas Davies.

**A-puoli**
# 
# 
# 
# 
# 
# 
**B-puoli**
# 
# 
# 
# 
# 
# 

### Vuoden 1998 uusintapainoksen bonuskappaleet
# 
#
#
#

## Kokoonpano
*Ray Davies – laulu, kitara, huuliharppu, kosketinsoittimet
*Dave Davies – kitara, laulu
*Mick Avory - rummut 
*John Dalton – bassokitara
*John Gosling – kosketinsoittimet
*Alan Holmes – käyrätorvi, saksofoni
*Laurie Brown – trumpetti, käyrätorvi
*John Beecham – pasuuna, käyrätorvi
*Pamela Travis – taustalaulu 
*Shirlie Roden – taustalaulu 
*Lyndsey Moore – taustalaulu

## Lähteet
Kristiine

**Kristiine** on yksi Tallinnan kahdeksasta kaupunginosasta. Kristiinen asukasluku on 30&nbsp;055 (1.1.2012). Kaupunginosa muodostettiin vuonna 1993, jolloin Tallinna jaettiin kahdeksaan kaupunginosaan.

Kristiine jakautuu 3 asuinalueeseen, jotka ovat Järve, Lilleküla ja Tondi.

## Väestö
Asukasluvun kehitys vuosina 2003-2015;
* 2003: 28 623
* 2004: 29 424
* 2005: 29 908
* 2006: 29 816
* 2007: 29 511
* 2008: 29 478
* 2009: 29 221
* 2010: 29 395
* 2011: 29 810
* 2012: 30 055
* 2013: 30 274
* 2014: 31 256
* 2015: 31 770

Vuoden 2011 väestönlaskennan mukaan Kristiinessä oli 29 228 asukasta, joista 21 297 (72,9 %) oli virolaisia, 6 387 (21,9 %) venäläisiä ja 1 518 (5,2 %) muita kansallisuuksia.


File:EE-TLN-Kristiine-Endla.JPG| 
File:EE-TLN-Kristiine keskus.JPG| 
File:Tondi_raudteeülesõit.jpg| 
File:Ikarus412T@Tallinn.jpg|
File:EE-TLN-Kristiine.JPG| 
File:EU-EE-Tallinn-Kristiine-Endla street.JPG| 
File:SolarisT12InTallinn.jpg| 
File:Ericsson Järvevana.JPG|


## Lähteet

## Aiheesta muualla
Bálint Kuzsinszky

**Bálint Kuzsinszky** (6. marraskuuta 1864 Szabadka, Unkari – 23. elokuuta 1938 Budapest, Unkari) oli unkarilainen arkeologi ja akateemikko, jonka ansiota oli Aquincumin roomalaiskaupungin ensimmäisten järjestelmällisten kaivausten johtaminen, dokumentointi ja tieteellinen analyysi. Hän perusti Aquincumin museon ja oli sen ensimmäinen johtaja vuosina 1894–1937.

Kuzsinszky opiskeli Budapestin yliopistossa klassillista filologiaa, josta hän suoritti opettajantutkinnon, sekä arkeologiaa, numismatiikkaa ja epigrafiikkaa. Vuonna 1882 Aquincumissa aloitettiin järjestelmälliset kaivaukset Kuzsinszkyn entisen professorin Károly Torman johdolla, ja tämä kutsui Kuzsinszkyn mukaan kaivaustöihin. Kun Torma jäi eläkkeelle 1888, Kuzsinsky nimitettiin kaivausten johtoon. Hän oli vuotta aikaisemmin saanut yliassistentin () viran Unkarin kansallismuseon numismaattisesta kokoelmasta. Museo- ja kaivaustyön lisäksi hän opetti Rooman arkeologiaa Budapestin yliopistossa vuodesta 1892, ja hänestä tuli antiikintutkimuksen laitoksen johtaja vuonna 1901. 

Kuzsinszky oli Aquincumin museon johtaja yli neljäkymmentä vuotta ja  museon virallisen lehden ”Budapest Régiségein” päätoimittaja. Unkarin tiedeakatemian jäseneksi hänet nimitettiin 1907 ja akateemikoksi 1926. Hän jäi eläkkeelle tammikuun 1. päivä 1937, mutta hän jatkoi työtä Aquincumin toimistossaan kuolemaansa asti.

## Lähteet
* 
*
Madagascarin pingviinit

**Madagascarin pingviinit** on Daytime Emmy -palkittu tietokoneanimaatiosarja, joka kertoo elokuvissa *[[Madagascar (elokuva)|Madagascar]]* (2005), *[[Madagascar 2]]* (2008), *[[Madagascarin joulu]]* (2009) ja *[[Madagascar 3]]* (2012) esiintyneiden pingviinien elämästä Central Park Zoo -eläintarhassa. Sarjan päähahmoja ovat Kippari, Alokas, Rico ja Kowalski. Sarjaa esitetään Suomessa MTV Juniori, MTV3 ja Nickelodeon -kanavilla suomeksi puhuttuna. Vuonna 2014 ilmestyi samanniminen elokuva, jossa on osittain samat alkuperäisäänet kuin sarjassa. Elokuvassa pingviinit seikkailevat maailmalla kaukana eläintarhasta, aivan kuten *Madagascar* -elokuvissa.

## Hahmot
***Kippari** (engl. **Skipper**) on nelikon johtaja ja hyvin ylpeä asemastaan tiimin päänä. Hän tekee päätökset ja aloittaa toiminnan. Kippari on taitava taistelulajeissa. Hän on hyvin itsevarma ja näkee asiat omalta tolaltaan, mutta loppujen lopuksi on hyvin älykäs ja reilu, synnynnäinen johtaja.
***Rico** on nelikon hullunkurinen veijari, joka tuhoaa esineitä huvikseen, ei osaa puhua kuin muutamilla ymmärrettävillä lauseilla ja syö mitä tahansa – kirjaimellisesti.Rico tuntee aseet ja on väkivaltainen. Hän on aina valmis seuraamaan ainoaa johtajaansa, Kipparia. Ricolla on myös nukketyttöystävä.
***Kowalski** on porukan aivot. Hän luottaa järkeen ja tieteeseen ja tekee mittoja, laskelmia ja tilanneanalyyseja, vaikka ei osaakaan lukea. Kowalskin tieteelliset kokeet aiheuttavat välillä katastrofeja, mutta hän on tehnyt vaikka mitä hyödyllistäkin.
***Alokas** (engl. **Private**) on ryhmän nuorin ja suloisin pingviini, jolla on suuri sydän ja myös paljon sisukkuutta. Muut eivät aina osaa arvostaa häntä kaikesta rakkaudesta huolimatta. Kippari on Alokkaalle isähahmo, jota hän ihailee.

## Äänirooleissa

## Suomenkieliset äänet

## Aiheesta muualla
*
Jonkheer

**Jonkheer**, fem. **Jonkvrouw**, on alankomaalainen aateliston arvonimi. Sanasta on johdettu yhdysvaltalaisen Yonkersin kaupungin nimi.

Keskiajalla jonkheer (*nuori herra*) tarkoitti ylhäisen ritarin tai aatelisen naimatonta poikaa tai tytärtä. Koska Alankomaissa varsinaista aatelisarvoa sai käyttää vain suvun vanhin miespuolinen henkilö, jonkheer ja jonkvrouw otettiin vähitellen käyttöön osoittamaan ylhäiseen sukuun kuulumista. Jonkheerin puoliso on **mevrouw**. Jos mevrouw on omaa sukuaan jonkvrouw, hän voi käyttää sitä nimitystä liitettynä omaan nimeensä paitsi jos hän haluaa ottaa käyttöön puolisonsa nimen.

Vaikka arvonimi ei ole virallinen arvonimi, sitä kuitenkin käytännössä käytetään virallisen arvonimen tapaan, erityisesti kuninkaallisen perheen piirissä.

## Katso myös
*Junkkeri

## Lähteet
*Genealogisch etymologisches Lexicon  (pdf) viitattu 24.4.2009

## Aiheesta muualla
* Digitaale Bibliotheek vvor de Neederlandse letteren
Luettelo maailman korkeimmista pilvenpiirtäjistä

Tämä on **luettelo maailman korkeimmista pilvenpiirtäjistä.** Luettelo sisältää 20 maailman korkeinta valmistunutta pilvenpiirtääjää, ja se on koottu korkeiden rakennusten virallistamisesta vastaavan Council on Vertical Urbanismin pohjalta.

## Historia
Maailman korkein pilvenpiirtäjä oli 1900-luvun alussa Yhdysvaltain New Yorkissa sijaitseva Park Row Building. Se oli korkeudeltaan 119 metriä ja sisälsi 31 kerrosta. Torni ei kuitenkaan ollut maailman korkein rakennus ja jäi huomattavasti Saksassa sijaitsevalle 161-metriselle Ulmin tuomiokirkolle. Park Row Buildingin ohitti vuonna 1908 valmistunut Singer Building, jonka korkeus oli 187 metriä. Rakennus menetti tittelin vuoden kuluttua 213 metriä korkealle Met Life Towerille.

Maailman korkein rakennus oli vuosina 1913–1930 niin ikään New Yorkissa sijainnut Woolworth Building. Se oli korkeudeltaan 241 metriä. Rakennuksen ohitti noin neljänkymmenen metrin korkeuserolla 40 Wall Street, joka oli ensimmäinen kolmesta 1930-luvun alussa valmistuneesta maailman korkeimmasta rakennuksesta. Torni oli maailman korkein rakennus huhtikuusta toukokuuhun 1930, kunnes Chrysler Building valmistui samana vuonna. Seuraavana vuonna valmistui maailman kuuluisimmaksi pilvenpiirtjäksi kutsuttu, 381 metriä korkea Empire State Building.

World Trade Centerin kaksoistornit nousivat vuonna 1973 maailman korkeimmiksi rakennuksiksi, kun Empire State Building oli pitänyt sijaa yli 40 vuotta. Niistä pohjoistorni oli korkeudeltaan 417 metriä ja etelätorni 415 metriä. Kaksoistornit kuitenkin ohitettiin seuraavana vuonna, kun Chicagossa sijaitseva 442 metriä korkea Willis Tower valmistui. Se oli ensimmäinen 1900-luvulla rakennetuista maailman korkeimmista rakennuksista, joka ei sijainnut New Yorkissa. Malesian Kuala Lumpuriin vuonna 1998 valmistunut Petronas Towers nousi 452 metrillään maailman korkeimmaksi rakennukseksi. Se oli ensimmäinen maailman korkeimmista pilvenpiirtäjistä, joka ei sijainnut Yhdysvalloissa.

Taipei 101 valmistui vuonna 2004 Taiwanin Taipeihin ja nousi 508 metrillään maailman korkeimmaksi rakennukseksi. Maailman korkeimman rakennuksen sijaa on ylläpitänyt vuodesta 2009 Burj Khalifa, jonka korkeus on 828 metriä. Se on lähes 200 metriä korkeampi, kun mikään maailman toisista pilvenpiirtäjistä. 

## Korkeimmat pilvenpiirtäjät maailmassa
:*Päivitetty 21. heinäkuuta 2025*

## Katso myös
* Luettelo maailman korkeimmista rakennuksista ja rakennelmista

## Lähteet

## Aiheesta muualla
The Blister Exists

**The Blister Exists** on yhdysvaltalaisen metalliyhtye Slipknotin single  vuodelta 2006. Single on Slipknotin kymmenes. Kappaleesta on tehty myös musiikkivideo.

## Kappaleet
# 

## Kokoonpano
* #0 Sid Wilson – DJ
* #1 Joey Jordison - Rummut
* #2 Paul Gray – Basso
* #3 Chris Fehn – Lyömäsoittimet
* #4 James Root – Kitara
* #5 Craig "133" Jones – Samplet
* #6 Shawn "Clown" Crahan – Lyömäsoittimet
* #7 Mick Thomson – Kitara
* #8 Corey Taylor – Laulu
Gert Jonke

**Gert Friedrich Jonke** (8. helmikuuta 1946 &ndash; 4. tammikuuta 2009) oli itävaltalainen kirjailija. Häntä pidetään radikaalina proosan uudistajana keinonaan todellisuuden kyseenalaistaminen erilaisin komiikan keinoin. Proosan lisäksi hän kirjoitti näytelmiä, kuunnelmia ja runoja. 

## Palkinnot ja tunnustukset
* Ingeborg Bachmann -palkinto 1977
* Marburgin kirjallisuuspalkinto 1980
* Manuskripte-Preis des Landes Steiermark 1984
* Würdigungspreis des Bundesministeriums für Unterricht und Kunst für Literatur 1987
* Preis der Frankfurter Autorenstiftung 1988
* Robert-Musil-stipendi 1990-1993
* Internationalen Bodensee-kulttuuripalkinto 1991
* Würdigungspreis der Stadt Wien 1993
* Anton-Wildgans-palkinto 1994
* Erich-Fried-palkinto 1997
* Franz-Kafka-kirjallisuuspalkinto 1997
* Berliner kirjallisuuspalkinto 1998
* Großer Österreichischer Staats palkinto für Literatur 2002
* Nestroy- teatteripalkinto *Bester Autor* von *Chorphantasie* 2003
* Kleist-palkinto 2005
* Arthur-Schnitzler- palkinto  2006
* Nestroy-teatteripalkinto *paras kirjailija* teoksesta *Die versunkene Kathedrale* 2006
* Nestroy-teatteripalkinto *paras kirjailija* teoksesta *Freier Fall* 2008

## Lähteet

## Aiheesta muualla
*Archiv.sfd.at
*http://video.google.de/videoplay?docid=974219492516380990&hl=de#  "Varovasti Vihan tai Korvat koneistaja" Kuurojen näyttelijä Werner Mössler soittaa kuurojen Beethoven Sonaatti Jonke Teatteriliitto
INRI (täsmennyssivu)

**INRI** voi tarkoittaa seuraavia:

*INRI, Jeesuksen ristiinnaulitsemiseen liittyvä lyhenne sanoista *Iesus Nazarenus Rex Iudaeorum* (”Jeesus nasaretilainen, juutalaisten kuningas”)
* *[[I.N.R.I.]]*, Sarcófagon albumi vuodelta 1987; albumilla on myös samanniminen kappale
* *[[INRI (Psyclon Ninen albumi)|INRI]]*, Psyclon Ninen albumi vuodelta 2005.

## Lähteet
Jononi

**Jononi** (C13H20O) on rengasrakenteinen ketoni, jota esiintyy monessa kasvissa. Se tuoksuu orvokille. Jononit ovat tuoksuvia yhdisteitä, joita on eteerisissä öljyissä, esimerkiksi ruusuöljyssä. Jononeja voidaan valmistaa myös synteettisesti. Jononilla on kolme isomeeristä muotoa α-, β- ja γ-jononi. Jononien johdannaisia ironeja eli metyylijononeja käytetään myös hajusteissa.

Tavallisin tapa on lähteä sitraalista ja asetonista, joiden aldolikondensaatiotuotteena muodostuu pseudojononia. Tämä välituote syklisoituu hapon katalysoimana jononiksi. Käytettäessä rikkihappoa katalyyttinä on vallitseva tuote β-jononi, kun fosforihappo katalysoi erityisesti α-jononin muodostumista. Jononeja voidaan valmistaa myös lähtemällä myrseenistä, dehydrolinalolista, Jononi-isomeereja käytetään hajusteissa tuomaan niihin orvokinkaltaista tuoksua. β-jononia tuotetaan paljon myös A-vitamiinin synteesiä varten.

## Lähteet

## Aiheesta muualla
Taekwondo kesäolympialaisissa 2004

'''Ateenan 2004 kesäolympialaisissa''' kilpailtiin taekwondossa kahdeksassa eri painoluokassa. Sekä miehillä että naisilla oli neljä painoluokkaa. Kilpailupaikkana toimi *[[Faliro Coastal Zone Olympic Complex]]*. Kilpailuihin osallistui yhteensä 124 ottelijaa.

## Mitalistit
### Miehet

### Naiset

## Mitalitaulukko
Kenneth C. Parkes

**Kenneth Carroll Parkes** (8. elokuuta 1922 – 17. heinäkuuta 2007 Pittsburgh) oli yhdysvaltalainen lintutieteilijä.

Parkes vietti lapsuutensa New Yorkissa, jossa hän opetteli tuntemaan lintuja. Hän opiskeli Cornellin yliopistossa, josta valmistui tohtoriksi. Hän työskenteli Delawaren luonnonhistoriallisessa museossa (Delaware Museum of Natural History) ja tutkimusapulaisena American Museum of Natural Historyssa New Yorkissa.

Vuonna 1953 Parkes sai toimen Carnegien luonnonhistoriallisessa museossa, missä hän sittemmin toimi lintuosaston kuraattorina vuodesta 1965 aina eläkkeelle jäämiseensä saakka 1996. Parkes matkusti paljon ja tutki muun muassa Filippiinien sekä meksikolaisen Socorron saaren linnustoa. Hänen tutkimuskohteitaan olivat muun muassa lintujen höyhenpuku ja sulkasato, kuten myös kerttujen hybridimuodot.

Parkes kirjoitti yli 500 tieteellistä artikkelia. Hän nimesi vuonna 1971 löydetyn puertoriconkerttulin (*Dendroica angelae*) yhdessä Angela K. Keplerin kanssa. Parkes kuvaili ja nimesi lisäksi kymmeniä lintujen alalajeja.

Kenneth Parkes kuoli Parkinsonin tautiin 84-vuotiaana ja häntä jäi kaipaamaan vaimo Ellen.

## Teoksia
* *Approach to the Study of Molts and Plumages*, yhdessä Philip S. Humphreyn kanssa. (1959)

## Lähteet
* Muistokirjoitus (Pittsburgh Post-Gazzette) 

### Viitteet
Schoolboys in Disgrace

**Schoolboys in Disgrace** tai **The Kinks Present Schoolboys in Disgrace** on The Kinksin marraskuussa 1975 julkaistu studio- ja konseptialbumi. Tähän albumiin päättyi Ray Daviesin läpi 1970-luvun jatkunut konseptialbumien sarja. Levy kertoo koulupojasta, josta kasvaa *Preservation*-albumien päähahmo Mr. Flash. *Schoolboys in Disgrace* on tyyliltään rock-voittoisempi kuin yhtyeen viimeisimmät albumit.

Kontra-yhtye teki kappaleen ”Jack the Idiot Dunce” tunnetuksi Suomessa käännösversiollaan ”Jerry Cotton” vuonna 1978.

## Kappaleet
*Kaikki kappaleet kirjoittanut ja sovittanut Raymond Douglas Davies.

**A-puoli**
#  
#  
#  
#  

**B-puoli**
#  
#  
#  
#  
#  
# 

## Kokoonpano
### The Kinks
*Ray Davies &ndash; laulu, kitara, piano
*Dave Davies &ndash; soolokitara, laulu
*Mick Avory &ndash; rummut
*John Dalton &ndash; bassokitara
*John Gosling &ndash; kosketinsoittimet
### Vierailijat
*John Beecham &ndash; pasuuna
*Alan Holmes &ndash; saksofoni
*Nick Newall &ndash; tenorisaksofoni
*Pamela Travis &ndash; taustalaulu
*Debbie Doss &ndash; taustalaulu
*Shirley Roden &ndash; taustalaulu

## Lähteet
The Best of Sum 41: 8 Years of Blood, Sake and Tears 2000–2008

**The Best Of Sum 41: 8 Years Of Blood, Sake And Tears 2000–2008** on Sum 41:n ensimmäinen virallinen kokoelmajulkaisu. Se julkaistiin 26. marraskuuta 2008 Japanissa.
Levy julkaistiin muualla maailmassa 17. maaliskuuta 2009 nimellä *All The Good Shit*.
Albumi sisältää kaikki yhtyeen singlet, pois lukien ”Some Say” ja ”No Reason”, sekä yhden uuden kappaleen ja kaksi live-versiota.
Saatavilla on myös erikoisversio, jossa mukana tulee DVD, joka sisältää kaikki yhtyeen musiikkivideot, pois lukien ”Some Say” ja ”Handle This”.

## Kappaleet

### CD
# 
# 
# 
# 
# 
# 
# 
# 
# 
# 
# 
# 
# 
# 
# 
# 
# 

### DVD (musiikkivideot)
# Fat Lip
# Pain for Pleasure
# Makes No Difference
# In Too Deep
# Motivation
# The Hell Song
# Over My Head (Better Off Dead)
# Still Waiting
# We're All to Blame
# Pieces"
# Underclass Hero 
# Walking Disaster
# With Me

## Singlet
* ”Always” (2008)

## Muuta
* ”Always” on kokonaan uusi kappale, jota ei löydy miltään muulta albumilta. Julkaistiin singlenä Japanissa.
* ”Makes No Difference” on uudelleen nauhoitettu tätä julkaisua varten, joten se poikkeaa *Half Hour Of Power*- ja *All Killer No Filler* -albumeissa ilmestyneestä versiosta.

## Kokoonpano
* Deryck Whibley – laulu, kitara, koskettimet, piano
* Cone McCaslin - basso, taustalaulu
* Steve Jocz - rummut, taustalaulu
* Dave Baksh – kitara, taustalaulu (kappaleet 1–4, 6–7, 9 ja 12–14)
* Greig Nori – taustalaulu, kitara (kappaleet 9, 12 ja 14)
* Tom Thacker – kitara, taustalaulu (kappaleet 16–17)

### Tuotanto
* Deryck Whibley – tuottaja (kappaleet 4–5, 8, 10–11 ja 15), miksaaja (kappale 15)
* Jerry Finn – tuottaja (kappaleet 3, 6, 9, 12 ja 14), miksaaja (kappale 10)
* Greig Nori – tuottaja (kappaleet 1, 2, 4, 7, 10 ja 13)
* Tom Lord-Alge – miksaaja (kappaleet 2–4, 6, 9, 12 ja 14)
* Andy Wallace – miksaaja (kappaleet 1, 7 ja 13)
* Chris Lord-Alge – miksaaja (kappaleet 5, 8 ja 11)

## Arvostelut
* Allmusic: 

## Lähteet
Plasmodium vivax

***Plasmodium vivax*** on itiöeläimiin kuuluva yksisoluinen loiseliö, joka aiheuttaa malariaa. Sen vektorina toimivat *[[Anopheles]]*-suvun hyttyset, joiden pistosta malarialoinen siirtyy ihmisen elimistöön. *P. vivax* -malariaa esiintyy lähinnä Aasiassa, Latinalaisessa Amerikassa ja joissain osissa Afrikkaa. Se aiheuttaa 25–40 prosenttia maailman malariatartunnoista, mutta johtaa harvoin kuolemaan.

*P. vivax* -parasiitin elinkierrossa loiset pääsevät ihmisen verenkiertoon hyttysen pistäessä. Monistuttuaan maksassa loiset siirtyvät verenkiertoon, jossa ne tunkeutuvat punasolujen sisään. Toisin kuin vaarallisemman *[[Plasmodium falciparum]]in* kohdalla, *P. vivax* pystyy tunkeutumaan ainoastaan nuoriin punasoluihin eli retikulosyytteihin. Punasolujen hajoaminen aiheuttaa malarialle tyypilliset kuume- ja horkkaoireet. *P. vivax* kehittää lisäksi maksaan jääviä, levossa olevia hypnotsoiittimuotoja, jotka saattavat aktivoitua kuukausien tai vuosienkin jälkeen ja aiheuttaa taudin uudestaan.

*Plasmodium vivax* -parasiitin genomi onnistuttiin sekvensoimaan vuonna 2008. Genomi on noin 26,8 miljoonan emäsparin kokoinen ja sisältää 5433 geeniä, jotka ovat jakaantuneet 14 kromosomiin.

## Lähteet

## Aiheesta muualla
*UniProt: Taxonomy - Plasmodium vivax
Nauvon kamarimusiikkipäivät

**Nauvon kamarimusiikkipäivät** () on järjestetty vuodesta 2002 alkaen ja festivaalin ajankohdaksi on vakiintunut heinäkuun alku.

Festivaalin ohjelmassa on klassisen musiikin kamarimusiikkikonsertteja sekä perinteinen urkukonsertti. Nauvon kirkossa on mahdollisuus kuulla ainutlaatuisten Schwan-urkujen sointia. Kamarimusiikkipäivien taiteellisena johtajana toimii sellisti Erkki Lahesmaa, joka myös esiintyy kamarimusiikkipäivien konserteissa yhdessä suomalaisten ja muunmaalaisten huippumuusikoiden kanssa.

Kamarimusiikkipäivien pääasiallinen konserttipaikka on Nauvon kirkko, mutta festivaalin tapahtumia on myös ravintolassa, satamassa ja vanhainkodilla. Vuonna 2018 festivaalin konsertit palasivat vuosien tauon jälkeen Seilin kirkkoon.

## Lähteet

## Aiheesta muualla
* Nauvon kamarimusiikkipäivät
Juho Korte

**Juho Korte** () oli suomalainen reservin luutnantti. Korte oli jääkärikoulutuksen Saksassa saanut sotilas, joka taisteli jo ensimmäisessä maailmansodassa Saksan itärintamalla ja myöhemmin Suomen sisällissodassa. 

## Perhetausta
Hänen vanhempansa olivat maanviljelijä Sipi Korte ja Varpu Häkli. Hänet vihittiin avioliittoon vuonna 1921 Lydia Laxin kanssa.

## Opinnot
Korte kävi kansakoulun ja suoritti viidennen luokan Viipurin reaalikoulussa vuonna 1926 sekä Reserviupseerikoulun vuonna 1926.

## Jääkärikausi

Korte työskenteli maanviljelijänä ennen liittymistään vapaaehtoisena Saksassa sotilaskoulutusta antavan jääkäripataljoona 27:n 3. komppaniaan 15. marraskuuta 1915. Hän otti osaa taisteluihin ensimmäisessä maailmansodassa Saksan itärintamalla Misse-joella, Riianlahdella ja Aa-joella.

## Suomen sisällissota
Korte saapui Suomeen (Vaasaan) jääkäreiden pääjoukon mukana aliupseeriksi ylennettynä 25. helmikuuta 1918. Hänet komennettiin Suomen sisällissotaan joukkueenjohtajaksi 5. Jääkärirykmentin täydennyspataljoonan 1. komppaniaan. 

## Sisällissodan jälkeinen aika
Korte siirrettiin sisällissodan jälkeen keväällä 1918 saman rykmentin (nimettiin myöhemmin Jääkärirykmentti 5:ksi ja myöhemmin Kuopion jalkaväkirykmentti 4:ksi) 2. komppaniaan. Hänet komennettiin 27. syyskuuta 1918 alkaen 2. Divisioonan miinanheittäjäkursseille ja siirtyi sen jälkeen 1. lokakuuta 1918 divisioonan miinanheittäjäkomppaniaan, josta siirrettiin 1. huhtikuuta 1921 alkaen Karjalan kaartin rykmentin 2. konekiväärikomppaniaan ja 15. syyskuuta 1921 alkaen 3. konekiväärikomppaniaan. Armeijasta hän erosi 1. lokakuuta 1922 ja siirtyi sen jälkeen Etsivän keskuspoliisin palvelukseen. Korte astui uudelleen armeijan palvelukseen 30. syyskuuta 1923 ja hänet sijoitettiin Karjalan kaartin rykmentin 3. konekiväärikomppaniaan, missä hän toimi aluksi koulutusaliupseerina ja 1. heinäkuuta 1925 alkaen III pataljoonan kuormastoaliupseerina, kunnes määrättiin 18. maaliskuuta 1927 nuoremmaksi upseeriksi. Hänet haudattiin Viipuriin.  
 

## Lähteet
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938. 
*Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 . 

### Viitteet
Päivänsäde ja menninkäinen

**Päivänsäde ja menninkäinen** on Reino Helismaan säveltämä ja sanoittama musiikkikappale, jonka Tapio Rautavaara levytti 1949 savikiekkolevylle. Helismaa oli tehnyt laulun jo aiemmin, ja Rautavaara kysyi häneltä lupaa sen levyttämiseen kuultuaan sen radiossa Tuire Orrin esittämänä. Laulu kuvaa mahdotonta rakkautta. Tuire Orrin esityksestä ei ole säilynyt tallennetta.

Helismaa kirjoitti kappaleen alun perin lastenlauluksi tyttärelleen Sadulle. Hän sai idean lauluun Yrjö Kokon vuonna 1944 ilmestyneestä satukirjasta *[[Pessi ja Illusia]]*, joka oli kuvaus peikkopoika Pessin ja keijutyttö Illusian kohtaamisesta. Helismaa kehitti sadusta oman versionsa, jonka pääosassa ovat niin ikään toistensa vastakohdat, eri maailmoista tulevat Päivänsäde ja Menninkäinen.

Ensimmäisessä levytyksessä Rautavaara esittää laulun akustisen kitaran säestyksellä. Kitaristina toimii Ingmar Englund. Rautavaara levytti kappaleen uudelleen 1965. Tässä versiossa taustainstrumentteina on kaksi sähkökitaraa ja sähköbasso. Uudempi versio on tunnetumpi kuin ensimmäinen, ja se on mukana hieman useammalla kokoelmalevyllä kuin vanhempi. Rautavaaran elämäkerran kirjoittaja Lasse Erola on arvellut *Päivänsäteen ja menninkäisen* olleen Rautavaaran kiertueillaan eniten esittämä kappale.

Reino Helismaalla oli tapana kirjoittaa samasta aiheesta useita lauluja. Niinpä hän jatkoi *Päivänsäteen ja menninikäisen* mahdottoman rakkauden teemaa Kauko Käyhkön ja Laulurastaiden vuonna 1951 levyttämällä, Einari Marvian säveltämällä laululla *Käki ja pöllö*. Toisiinsa rakastuneet käki ja pöllö eivät saa koskaan toisiaan, sillä käki elää päivisin ja pöllö öisin. He voivat olla yhdessä vain ohi kiitävän hetken. Vuonna 1952 Kauko Käyhkö levytti Helismaan ja Toivo Kärjen laulun *Päivänsäde ja sokea tyttö*, jossa mielikuvitusolento Päivänsäde kertoo tytölle kevään olevan tulossa ja luonnon puhkeavan kukkaan. Päivänsäde joutuu kuitenkin hyvästelemään tytön huomatessaan päivän painuvan mailleen.

Kappaleen ovat levyttäneet muun muassa Vesa-Matti Loiri, Hector, Ritva Oksanen, Alwari Tuohitorvi, Liisa Tavi, Eero Raittinen, Yö (Jussi Hakulinen), Ismo Alanko, Tyrävyö, Jimi Pääkallo, Vuokko Hovatta, Apulanta, Cornelis Vreeswijk (ruotsiksi), Barbara Helsingius (ruotsiksi ja englanniksi), Hevisaurus ja Vennaskond (viroksi).
Kappaleesta on tehnyt Muunnelmia kahdelle huilulle säveltäjä Timo Katila (1956-) vuonna 1985 (Edition Musiikki Andante). Kappaleen on myös esittänyt keikoilla Olli Lindholm vuonna 2014.

Päivänsäde ja menninkäinen on ollut inpiraationa Lordin My Heaven Is Your Hell-kappaleelle. Laulu on jättänyt jälkensä myös kirjallisuuteen, sillä kirjailija Johanna Sinisalo lainasi vuonna 2000 Finlandia-palkinnon saaneen romaaninsa *[[Ennen päivänlaskua ei voi]]* nimen suoraan Helismaalta.

## Lähteet

## Aiheesta muualla
* ”Päivänsäde ja menninkäinen” Johanna Iivanaisen & LOVEbandin esittämänä Yle Areenassa
Puolalainen rekisterikilpi

**Puolalaisen rekisterikilven** rekisteritunnukset määräytyvät sen mukaan, missä päin Puolaa ajoneuvo rekisteröidään. Kilven ensimmäinen kirjain kertoo, missä voivodikunnassa ajoneuvo on rekisteröity (kuvan kilvissä **E** viittaa Łódźin alueeseen), kaksi seuraavaa puolestaan osoittavat rekisteröimiskaupungin tai -piirikunnan (**RA** viittaa Radomskoon).

Vuodesta 2000 ovat rekisterikilpien numerot ja kirjaimet olleet yleisen eurooppalaisen käytännön mukaisesti mustia valkoisella pohjalla. Liikenteessä on kuitenkin yhä ennen tätä rekisteröityjä autoja, joiden kilpien merkinnät ovat valkoisia mustalla pohjalla. Lisäksi vuodesta 2006 on rekisterikilpiin lisätty tähtikuvio Puolan EU-jäsenyyden merkiksi (kuvassa vanhempi ja uudempi kilpi).

## Erikoistunnuksia

;Asevoimat
Puolan puolustusvoimien ajoneuvojen rekisteritunnukset alkavat **U**:lla.

;Muut viranomaiset
Puolan poliisin rekisteritunnukset alkavat kirjainyhdistelmällä **HP**, jota seuraa voivodikunnan tunnus. Samaa muotoa ovat rajavartioston (**HW**) ja tullin (**HC**) rekisterikilvet.

;Museoajoneuvot saavat Puolassa keltaisen rekisterikilven. Kilven oikeaan reunaan lisätään ajoneuvotyyppiä esittävä kuva.
Power Rangers (elokuva)

**Power Rangers** () on vuonna 1995 ensi-iltansa saanut yhdysvaltalainen elokuva, joka perustuu televisiosarjaan *[[Mighty Morphin Power Rangers]]*. Elokuvan ohjasi Bryan Spicer ja käsikirjoituksesta vastasivat John Kamps ja Arne Olsen. Pääosassa esiintyivät samat näyttelijät, jotka esiintyivät televisiosarjassa Karan Ashley, Johnny Yong Bosch, Steve Cardenas, Jason David Frank, Amy Jo Johnson ja David Yost.

Elokuva tuotti maailmanlaajuisesti yli 66 miljoonaa dollaria, josta Yhdysvalloissa saatu osuus oli hieman yli 38 miljoonaa dollaria. Se oli elokuvan budjettiin nähden menestys. Lisäksi se oli ehdolla Young Artist -palkinnon voittajaksi, kun Steve Cardenas oli ehdolla parhaaksi nuoreksi näyttelijäksi sivuroolissa. Palkinto meni lopulta Jonathan Hernandezille elovassa Siirtolaiset.

## Juoni
Kuusi tavallista teiniä muuttuu velhojohtajansa rinnalla pahaa vastaan taisteleviksi supersankareiksi. Lordi Zedd ja Rita Repulsa vapauttavat 6000 vuotta horroksessa olleen Ivan Oozen, joka herätessään henkiin poistaa Power Rangerseilta näiden kyvyt tuhotessaan Zordonin voimanlähteen. Kaiken näyttäessä epätoivoiselta Power Rangersit matkaavat kaukaiselle planeetalle hakeakseen erityisiä voimia. Matkalla he tapaavat naissoturin Dulcean, joka välittää heille muinaista viisautta ja voimaa. Power Rangersien saadessaan voimansa takaisin he matkaavat takaisin maaplaneetalleen ja yrittävät voittaa Ivan Oozen hinnalla millä hyvänsä.

## Rooleissa

### Äänirooleissa

## Albumit
Elokuvasta julkaistiin kaksi albumia vuonna 1995, joista ensimmäinen sisälsi eri yhtyeiden muun muassa Red Hot Chili Peppersin ja Van Halenin esittämiä kappaleita. Toinen perustui elokuvassa kuultuihin Graeme Revellin sävellyksiin.

* Mighty Morphin Power Rangers The Movie: Original Soundtrack Album –– *julkaistu [[8. kesäkuuta]] [[1995]]*

## Videopeli

Bandai, Banpresto ja SIMS Co., Ltd. kehittivät elokuvaan pohjautuvan videopelin, jonka Bandai, sekä Sega julkaisivat aluksi Japanissa 1. maaliskuuta 1995 ja myöhemmin Yhdysvalloissa 15. kesäkuuta 1995. Pelin juoni ei ole suora kopio elokuvasta, sillä muun muassa Segan versiossa hahmot muistelevat menneitä, jolloin pelissä voi pelata alkuperäisillä Rangereilla, jotka kantoivat Punaisen, Keltaisen ja Mustan roolia.

## Lähteet
Alfatoksiini

**Alfatoksiinit** ovat bakteerien tuottamia proteiinitoksiineita. Alfatoksiinit voivat olla myös käärmeenmyrkkyjen ainesosia.
Alfatoksiineihin kuuluvat:
* *[[Staphylococcus aureus|Staphylococcus aureuksen]]* alfatoksiini, membraaneja tuhoava toksiini, joka aiheuttaa haavaumia, hemolyysia ja kudosvaurioita.
* *[[Clostridium perfringensin alfatoksiini|Clostridium perfringensin]]* alfatoksiini, membraaneja tuhoava toksiini, joka aktivoi fosfolipaasi C -entsyymiä. Vaikuttaa kaasukuolion ja myonekroosin syntyyn.
* *[[Pseudomonas aeruginosa|Pseudomonas aeruginosan]]* alfatoksiini.

Alfatoksiineja ei pidä sekoittaa homeiden tuottamiin aflatoksiineihin.
Patuliini

**Patuliini** on mykotoksiini, jota tuottavat useat homeet, erityisesti *[[Aspergillus]]*-, *[[Byssochlamus]]*- ja *[[Penicillium]]*-suvut ja erityisesti *[[Penicillium expansum]]*. Sitä esiintyy tavallisesti mätänevissä omenoissa. Omenatuotteiden sisältämän patuliinin määrää pidetään yleisesti tuotantoon käytettyjen omenoiden laadun mittapuuna. Patuliinin toksinen vaikutus ei ole kovin suuri, mutta lukuisissa tutkimuksissa on havaittu sen olevan genotoksinen. Tämän takia sitä on pidetty potentiaalisena karsinogeeninä, vaikkei olettamusta olekaan saatu eläinkokein vahvistettua. Patuliinia voidaan käyttää myös antibioottina. Monet maat ovat asettaneet rajoituksia omenatuotteiden patuliinipitoisuudelle. WHO suosittelee patuliinin enimmäispitoisuudeksi omenamehussa 50 µg/L.

## Lähteet

## Aiheesta muualla
*Aalto Blogs: Ruoka-aineet ja omenan pilaantuminen 
*PubChem: Patulin 
*KEGG: Patulin 
*Toxin and Toxin Target Database (T3DB): Patulin
Selkirk Concession

**Selkirk Concession** on maansiirtosopimus (1811) jossa Hudson’s Bay Company luovutti 300&nbsp;000 km² viljeltävää maata Thomas Douglasin, Selkirkin 5. jaarlin omistukseen. Alue sijaitsee osittain nykyisen Manitoban provinssin ja Pohjois-Dakotan ja Minnesotan osavaltioiden alueella. 

Douglas perusti alueelle Red River Colonyn, jonne hän houkutteli köyhyydessä eläviä skotlantilaisia ja irlantilaisia ilmaiseksi jaettavalla maaoikeudella. Vastineeksi tästä hän takasi Hudson’s Bay Companylle 200 työntekijää vuodessa kauppapaikkojen rakennustyöhön ja lupasi luovuttaa maapalstoja eläkkeelle jääville yhtiön työntekijöille. Vuonna 1812 Miles MacDonell saapui paikalle mukanaan ensimmäiset skotlantilaissiirtolaiset.

Red River Colony kohtasi vastustusta paikallisilta métiseiltä ja North West Companyn turkikauppiailta. Vastustus kärjistyi vuonna 1816 Seven Oaksin taisteluun. Taisteluissa kuoli 22 henkeä.

Red River Colony ei koskaan ollut erityisen tuottoisa maataloudellisesti, mutta ilmaiseksi jaettavan maan houkutus toi alueelle runsaasti siirtolaisia tasaisena virtana. 1850-luvulla Hudson’s Bay Company lopetti asutuskeskuksen rahoittamisen, ja 1860-luvulla skotlantilaiset jäivät vähemmistöön väkimääräisesti métiseihin verrattuna. Tästä alkoi uusi vihollisuuksien aika 1869–1870. Se johti Redjoen kapinan jälkeen Manitoban provinssin perustamiseen.

## Lähteet

*Canadian Archives: The Selkirk Concession  ,
Jess Cain

**Jess Daniel Dennis Cain III** (1926 Philadelphia, Pennsylvania &ndash; 14. helmikuuta 2008) oli yhdysvaltalainen radiotoimittaja, joka isännöi bostonilaisen WHDH-radioaseman aamulähetyksiä 34 vuoden ajan.

Valmistuttuaan high schoolista Cain värvättiin armeijaan. Hän palveli toisessa maailmansodassa ja osallistui muun muassa Ardennien taisteluun. Hänet palkittiin urhoollisuusmitalílla  hänen onnistuttuaan kutsumaan apujoukkoja vihollisen konekivääritulituksen kohteeksi joutuneelle yksikölleen ja useimmat yksikön miehistä pelastuivat, heidän joukossaan komppanian päällikkönä toiminut toisen maailmansodan aikana eniten kunniamerkkejä saanut yhdysvaltalainen Audie Murphy.

Sodan jälkeen Cain jatkoi jo high schoolissa alkanutta näyttelijänuraansa ja päätyi kahdeksi vuodeksi esiintymään Broadwaylle *Stalag17* -näytelmään, jossa esiintyivät myös muun muassa Paul Newman, Steve McQueen ja Rod Steiger.

Näyttelijänuralta Cain siirtyi ensin opettamaan viestintää Notre Damen yliopistoon ja sieltä vuonna 1957 Bostoniin WHDH-radioasemalle, jolla hän toimi aina eläkkeelle jäämiseensä asti vuonna 1991.

Jess Cain nimettiin Radio Hall of Fameen vuonna 2008.

## Lähteet
Friedrich von Rabenau

**Friedrich von Rabenau** (10. lokakuuta 1884 Berliini – 12. tai 13. huhtikuuta 1945 Flossenbürgin keskitysleiri) oli saksalainen tykistönkenraali toisen maailmansodan aikana. Rabenau oli myös teologi ja natsihallinnon vastustaja.

Rabenau oli protestantti, jonka kristillinen vakaumus ohjasi vastustamaan kansallissosialisteja jo varhain. Hän asettui kristinuskon poistamista ajanutta Alfred Rosenbergia vastaan olemalla mukana 96 kirkon johtajan julistuksessa Alfred Rosenbergia vastaan vuonna 1937. Vaikka Rabenau ei varsinaisesti liittynyt vastarintajärjestöihin, hän avusti Ludwig Beckin ja Carl Friedrich Goerdelerin välisessä yhteydenpidossa.

Rabenau vapautettiin tehtävistään kesällä 1942 ja siirrettiin varhaiselle eläkkeelle tykistönkenraaliksi ylennettynä. Hän opiskeli protestanttista teologiaa Berliinin yliopistossa. Hänet pidätettiin heinäkuun 20. päivän salaliiton nujertamisen yhteydessä vuonna 1944. Häntä ei koskaan syytetty eikä tuomittu oikeudessa, mutta hänet hirtettiin Flossenbürgin keskitysleirillä Heinrich Himmlerin käskystä vähän ennen sodan loppua ja natsi-Saksan kukistumista 15. huhtikuuta 1945. Hän jätti jälkeensä vaimonsa Eva Kautzin ja kaksi lasta.

## Lähteet

## Aiheesta muualla
Sleepwalker

**Sleepwalker** on The Kinksin helmikuussa 1977 julkaistu albumi, joka oli samalla yhtyeen ensimmäinen Arista Recordsille tekemä julkaisu. Solisti-kitaristi-lauluntekijä Ray Davies oli luopunut kunnianhimoisten konseptialbumien työstämisestä ja *Sleepwalker* oli pitkästä aikaa perinteisempi kokoelma lauluja. Albumi menestyi kaupallisesti huomattavasti paremmin kuin yhtyeen viimeisimmät pitkäsoitot.

## Kappaleet
*Kaikki kappaleet kirjoittanut Ray Davies.

**A-puoli**
#  
#  
#  
# 
**B-puoli** 
#  
#  
#  
#  
# 

### Vuoden 1998 CD-version bonuskappaleet
#  
#  
#  
# 
# 

## Kokoonpano
*Mick Avory &ndash; rummut, lyömäsoittimet
*Dave Davies &ndash; soolokitara, laulu
*Ray Davies &ndash; laulu, kitara, kosketinsoittimet
*John Dalton &ndash; bassokitara
*John Gosling &ndash; kosketinsoittimet, taustalaulu
*Andy Pyle &ndash; bassokitara kappaleessa "Mr. Big Man"

## Lähteet
Robert Semple

**Robert Semple** (26. helmikuuta 1777 Boston, Massachusetts, Yhdysvallat – 19. kesäkuuta 1816) toimi Hudson's Bay Companyn kuvernöörinä syksystä 1815 kuolemaansa saakka Seven Oaksin taistelussa 1816. Toukokuussa 1816 métis Cuthbert Grant luuli Semplen julistavan sodan heitä vastaan ja alkoi tehdä valmisteluja puolustautuakseen, Semple ja joitakin hänen miehiään menivät tapaamaan métis-joukkoa ja tapahtuma eteni taisteluksi saakka, jossa Semple ja suurin osa hänen miehistään kuoli; vain yksi métis-mies menehtyi.

## Aiheesta muualla
* Biography at the ''Dictionary of Canadian Biography Online''
Alexander Mackenzie

Alexander Mackenzie voi tarkoittaa seuraavia henkilöitä.

* Sir Alexander Mackenzie (1764–1820), tutkimusmatkailija ja North West Companyn osa-omistaja.
* Alexander Mackenzie (1822–1892), Kanadan toinen pääministeri
* Sir Alexander Mackenzie (1847–1935), skotlantilainen viulisti, säveltäjä ja lontoolaisen *Royal Academy of Music*in johtaja 1888-1924
Amantadiini

**Amantadiini** (C10H17N) on adamantaanin aminojohdannainen. Amantadiinia käytetään influenssavirus A:n ja Parkinsonin taudin hoitoon. Aine haittaa virusten määrän lisääntymistä estämällä viruksen tunkeutumista solujen sisälle. Sen vaikutusmekanismit Parkinsonin taudin hoidossa eivät ole täysin tiedossa, mutta aine mahdollisesti lisää dopamiinin tuotantoa. Lääkkeen kauppanimi on *Atarin*. Suomessa amantadiinia myydään valmistenimellä Amantadin-ratiopharm ja se vaatii erityisluvan.

## Synteesi
Amantadiinia valmistetaan käsittelemällä adamantiinia bromilla ja typpihapolla, jolloin saadaan esteri. Yhdisteen reaktio asetonitriilin kanssa muodostaa asetamidin, joka hydrolysoituu amantadiiniksi.

## Sivuvaikutukset
Amantadiini on yleensä hyvin siedetty lääkeaine. Sivuvaikutuksia voivat olla oireet keskushermostossa ja ruuansulatuskanavassa. Harvinaisia haittavaikutuksia ovat hallusinaatiot ja raajojen turpoaminen. Eläinkokeissa on ilmennyt, että aine voi mahdollisesti hankaloittaa sikiön kehitystä, minkä vuoksi ainetta ei suositella käytettäväksi raskauden aikana.

Vuosina 2005 ja 2006 huomattiin, että eräät influenssatyypit H3N2 ja H1N1 olivat muuntuneet siten, että ne olivat tulleet amantadiinille vastustuskykyisiksi. 

## Lähteet

## Aiheesta muualla
*Kyoto Encyclopedia of Genes and Genomes (KEGG): Amantadine 
*ChemBlink: Amantadine
Ingraham Trail

**Highway 4** () eli yleisemmin nimellä **Ingraham Trail** tunnettu maantie on noin 70 kilometrin pituinen tieyhteys Kanadan Luoteisterritorioissa sijaitsevasta Yellowknifen kaupungista Tibbitjärvelle. Tie on nimetty vuonna 1896 syntyneen uraanimalminetsijä Vic Ingrahamin mukaan.

Tie on teollisuuden ja alueen asukkaidenkäytössä ja myös virkistyskäytössä.

Talvisin tieltä aurataan tilapäinen talvi- ja jäätie Lac de Grasin järvelle kaivostarvikkeiden kuljetusta varten. Toinen talvitie, Tibbitt–Contwoyto, yhdistää Ingrahamin tien Contwoytojärvelle ja toimii Nunavutin territorion ainoana maaliikenneyhteytenä muuhun Kanadaan.

Tietä on päällystetty 28 kilometriä, Prelude Lake Territorial Parkin liittymään asti.

## Lähteet
Torupill

**Torupill** (myös **kitsepill**, **lootspill** tai **kotepill**) on eräs säkkipillin kaltainen soitin. Sitä on käytetty virolaisessa kansanmusiikissa.

Toisin kuin muissa säkkipilleissä, torupillin bordunaputket kiinnitetään säkin pohjaan.
Torupillin melodiaputkessa on  kaksoisaukkoja ja peukaloaukko myös oikean käden peukalolle.

## Lähteet
Bäckestan seisake

**Bäckestan seisake** (, ) oli Ruotsin rataverkolla rataosalla  sijainnut rautatieasema. Liikennepaikka sijaitsi Bäckestan eli Päkkilän kylässä Ylitornion kunnassa Karungin ja Ylitornion asemien puolessa välissä.

Liikennepaikalla oli vain lyhyellä kivireunaisella laiturilla varustettu pääraide eikä lainkaan sivuraiteita. Alun perin liikennepaikalla oli myös miehitys sekä lipunmyynti.

Alun perin Statens Järnvägarin tyyppipiirustuksen mukaan ratavartijan asuinrakennukseksi nro 335 -radalle Björnmyraniin rakennettu puinen kaksikerroksinen rakennus siirrettiin Bäckestaan vuonna 1927 ja uusittiin asemarakennukseksi. Rakennuksen alakerrassa on asematoimisto, odotushuone sekä keittotila, yläkerrassa asuinhuone. Asemarakennus on asumaton.

Liikennepaikka lakkautettiin rataosan lakkauttamisen myötä, henkilöliikenteen päättyessä jo sitä ennen.

## Lähteet
Wow-Dees

**Wow-Dees** oli suomalainen Ari "Woude" Voutilaisen johtama vuonna 1986 perustettu rockyhtye. Siltä ilmestyi vuosina 1987&ndash;1988 kaksi singleä ja yksi albumi Atte Blomin ja Matti ja Teppo Ruohosen AMT-levymerkille. 

Wow-Dees syntyi Voutilaisen kyllästyttyä aiemman yhtyeensä Wouden suomenkieliseen musiikkiin. Uusi englanniksi laulanut yhtye oli käytännössä sama kuin vanha, vain Kosenius tuli rumpuihin (ja hänkin oli aiemmin soittanut myös Woudessa) ja Tapio Siitonen liittyi yhtyeen kosketinsoittajaksi. Wow-Deesin ainoan albumin ilmestymisen jälkeen Kosenius, Schiray ja Siitonen jättivät yhtyeen. Wow-Dees teki ennen hajoamistaan muutaman keikan kokoonpanolla, jossa aluksi rummuissa oli Pimme Korhonen (ex-Bad Sign ja Sleepy Sleepers), myöhemmin Jussi Sivonen, Lalli Leimio kitarassa (ex-Young Farmers) ja koskettimissa Seija Pöyhtäri. 

## Diskografia

### Singlet

* "(She's a) Talking Machine" (AMT, 1987)
* "Hey Mister" (AMT, 1987)

### Albumi

* 

## Kokoonpano

Yhtyeessä soittivat *One for the Loving* -levyllä:

* Ari Voutilainen (laulu, kitara, huuliharppu)
* Risto Schiray (kitara, taustalaulu)
* Jarmo Halttunen (basso)
* Tapio Siitonen (koskettimet, taustalaulu)
* Antti Seppo (saksofoni, tamburiini, taustalaulu)
* Kimmo Kosenius (rummut)

## Lähteet

* Woude Finnmusic.netin tietokannassa
Wrum

**Wrum** oli tammikuussa 1980 perustettu turkulainen uuden aallon rockyhtye. Sen keulahahmo oli aiemmin punk-yhtye TV:n Orjissa soittanut laulaja-kitaristi Jarmo "Jabi" Hirvi. Wrumilta ilmestyi vuosina 1980&ndash;1982 kolme singleä ja yksi albumi. 

Wrumin ensimmäinen single oli kesällä 1980 Fifty-Fifty-merkillä ilmestynyt "Takapihojen rock-tähdet", josta muodostui pienoinen uuden aallon hitti. Saman vuoden syksyllä Selecta julkaisi Wrumin ainoaksi jääneen albumin, joka myös oli nimeltään *Takapihojen rock-tähdet*. Tämän jälkeen yhtye siirtyi Poko Rekordsille. Pokolle tehdyt  singlet "Katujen kasvatit" ja "Viiniä" eivät saaneet suurta suosiota, ja vaikka tiettävästi Wrum äänitti albumillisen verran materiaalia, sitä ei julkaistu. Yhtye siirtyi artistien osalta tauolle "Viiniä"-singlen jälkeen mutta esiintyi yhdellä keikalla Down By The Laituri -festivaaleilla kesällä 1997 ja myöhemmin samaisella festivaalilla 2009. Yhtye julkaisi uuden albumin 2010 toukokuussa ja myös keikkailu on jatkunut sen jälkeen.

## Diskografia
### Singlet
* "Takapihojen rock-tähdet" (Fifty-Fifty, 1980)
* "Katujen kasvatit" (Poko Rekords, heinäkuu 1981)
* "Viiniä" (Poko Rekords, huhtikuu 1982)

### Albumit
* 
* 

## Kokoonpano
* Jarmo "Jabi" Hirvi (laulu, kitara)
* Raine Potinkara (kitara)
* Okko Makkonen (basso, laulu)
* Kari Salminen (rummut, perkussiot)

;Entiset jäsenet
* J. J. Lehtinen (koskettimet, taustalaulu) (23.9.1959–2.10.2016☆)

## Lähteet
* Wrum Finnmusic.netin tietokannassa

### Viitteet
Karan Ashley

**Karan Ashley** (s. 28. syyskuuta 1971 Odessa, Texas) on yhdysvaltalainen näyttelijä, joka tuli tunnetuksi roolistaan Aisha Campbellina 1990-luvun televisiosarjassa *[[Mighty Morphin Power Rangers]]*.

## Elämäkerta
Ashley syntyi Texasissa vuonna 1975. Hän valmistui David W. Carter High Schoolista. Ashley harrasti pitkään tanssimista, ja 1990-luvulla hän toimi laulajana Krush-nimisessä yhtyeessä.

### Näyttelijänä
Ashleyn ensimmäinen näytelmärooli oli toinen keltainen Ranger Aisha Campbell alkuperäisessä *[[Mighty Morphin Power Rangers]]* -televisiosarjassa vuonna 1994. Hän korvasi Thuy Trangin, joka jätti sarjan toisen tuotantokauden puolivälissä. Ashley ehti esiintyä vielä sarjasta tehdyssä elokuvassa *[[Power Rangers (elokuva)|Power Rangers]]* vuonna 1995 ennen kuin päätti jättää sarjan päättymisen jälkeen.

Sittemmin Ashley on tehnyt vierasesiintymisiä muissa televisiosarjoissa, kuten *[[Hangin with Mr. Cooper]]*, *[[Kenan & Kel]]* ja *[[The Parkers]]*. 2000-luvulla hän esiintyi elokuvissa *[[Taylor's Wall]]* ja *[[Devon’s Ghost: Legend of the Bloody Boy]]*, joista viimeksi mainitun hän myös tuotti ja käsikirjoitti. Ohjaajana toimi niin ikään *Mighty Morphin Power Rangersissa* esiintynyt Johnny Yong Bosch.

## Lähteet

## Aiheesta muualla

* 
* 
* Karan Ashley TV.comissa
Kotkan Höyrypanimo

**Kotkan Höyrypanimo Oy** oli Kotkassa vuosina 1895–1967 toiminnut panimo. Kotkan Höyrypanimo Oy vihittiin käyttöön 22. elokuuta 1895. 

## Historia
Panimon rakennus on Kotkan toiseksi vanhin rakennus. Se sijaitsee Metsolan kaupunginosassa. Ruotsalaisen panimoarkkitehdin Alwin Jacobin suunnittelema rakennus on rakennustaiteellisesti, historiallisesti ja maisemallisesti arvokas suojeltu rakennus. Siinä on nykyisin kokous- ja koulutustiloja sekä ravintolapalveluita.

Panimon suosituin tuote oli Ukko-olut, jota valmistettiin sekä I- että III -veroluokassa sekä myöhemmin vuodesta 1964 III A -veroluokassa. Yhtiön tuotantoon kuului myös virvoitusjuomia.

Panimon pitkäaikainen johtaja 1920-luvun lopulta aina 1950-luvun lopulle oli Veikko Cajander.

## Toiminnan loppuminen
Panimo lopetti toimintansa vuonna 1967, kun Mallasjuoma osti toiminnan ja lopetti oluen panemisen Kotkassa. Toiminnan lopettamisen jälkeen rakennuksessa on toiminut muun muassa autokorjaamo, höyrypesula, metallisorvaamo ja kalustovuokraamo.

Lääninhallitukselle tehtiin syyskuussa 1991 kaksi suojeluesitystä. Rakennus täytti museoviraston kaikki kolme suojeluperustetta. Esitysten pohjalta kaupunki alkoi käydä neuvotteluja lääninhallituksen kanssa ja vuoden 1993 alussa sovittiin panimon rakennusten suojelemisesta kaavalla.

## Lähteet

## Aiheesta muualla
* Kotkan Höyrypanimon kotisivu